|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| digma 01  **ΕΛΛΗΝΙΚΗ ΔΗΜΟΚΡΑΤΙΑ**  **ΠΑΝΕΠΙΣΤΗΜΙΟ ΚΡΗΤΗΣ**    **ΥΠΟΔΙΕΥΘΥΝΣΗ ΟΙΚΟΝΟΜΙΚΗΣ ΔΙΑΧΕΙΡΙΣΗΣ**  **ΤΜΗΜΑ ΠΡΟΜΗΘΕΙΩΝ**   |  |  |  | | --- | --- | --- | | Ταχ. Δ/νση | : Κτήριο Διοίκησης Ι  Πανεπιστημιούπολη Βουτών  70013 ΗΡΑΚΛΕΙΟ |  | | Πληροφ. | :κα Μυλωνά | Ηράκλειο 18/08/2022 | | Τηλ. | :2810393141 | Αρ. Γεν. Πρωτ.: 19098 | | Email | :smylona@uoc.gr |  | | Ιστοσελίδα | :https://www.uoc.gr |  | |  |  |

**ΘΕΜΑ: Πρόσκληση υποβολής προσφορών για την προμήθεια –εγκατάσταση αυτόματης συρόμενης υαλόθυρας στο κτίριο του Τμήματος Επιστήμης Υπολογιστών του Πανεπιστημίου Κρήτης.**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

|  |  |
| --- | --- |
| **Αναθέτουσα Αρχή:** | Πανεπιστήμιο Κρήτης |
| **Κωδικός Ηλεκτρονικής Τιμολόγησης Αναθέτουσας Αρχής** | 4310 |
| **ΣΑ ΝΑ** | 346 |
| **CPV :** | 44221230-6 |
| **Κριτήριο Ανάθεσης:** | Πλέον συμφέρουσα από οικονομική άποψη προσφορά μόνο βάσει τιμής |
| **Προϋπολογισθείσα δαπάνη:** | **14.880,00€** |
| **Καταληκτική ημερομηνία υποβολής προσφορών:** | **29/08/2022** |
| **Διάρκεια ισχύος προσφορών:** | 120 μέρες από την επομένη της καταληκτικής ημερομηνίας για την υποβολή των προσφορών |

### Αντικείμενο και προϋπολογισμός

Το Πανεπιστήμιο Κρήτης προβαίνει σε δημόσια πρόσκληση εκδήλωσης ενδιαφέροντος για **την προμήθεια –εγκατάσταση αυτόματης συρόμενης υαλόθυρας στο κτίριο του Τμήματος Επιστήμης Υπολογιστών του Πανεπιστημίου Κρήτης.**

Ο συνολικός προϋπολογισμός ανέρχεται στο ποσό των 14.880,00€, συμπεριλαμβανομένου Φ.Π.Α. Η δαπάνη βαρύνει το ΠΔΕ/ΤΠΑ/ΕΠΑ του Υπουργείου Παιδείας και Θρησκευμάτων και συγκεκριμένα το έργο με **ΜΙS 5149572** της ΣΑΝΑ **346** με κωδικό **2021ΝΑ34600205** και τίτλο: «Προμήθειες για Εξοπλισμό και Ενεργειακή Αναβάθμιση των υποδομών του Πανεπιστημίου Κρήτης σε Ρέθυμνο και Ηράκλειο» (π.κ. 2014ΣΕ54600012, 2014ΣΕ54600069) (2020ΣΕ04600072 ).

Η παρούσα πρόσκληση θα δημοσιευθεί στην ιστοσελίδα του Πανεπιστημίου Κρήτης στην ηλεκτρονική διεύθυνση: <http://www.uoc.gr> στο μητρώο συμβάσεων ΚΗΜΔΗΣ και στην ιστοσελίδα [www.2810.gr](http://www.2810.gr).

### Περιεχόμενο και υποβολή προσφορών

Οι προσφέροντες, καλούνται να υποβάλλουν την οικονομική τους προσφορά σε ενιαίο φάκελο που θα αναγράφει τα στοιχεία του προσφέροντα, τον αριθμό πρωτοκόλλου της Πρόσκλησης Εκδήλωσης Ενδιαφέροντος και θα απευθύνεται στο Τμήμα Προμηθειών του Πανεπιστημίου Κρήτης στο Ηράκλειο.

Ο φάκελος της προσφοράς θα περιλαμβάνει Οικονομική προσφορά, υπογεγραμμένη από τον προσφέροντα ή το νόμιμο αυτού εκπρόσωπο.

## Οι προσφορές κατατίθενται στο Τμήμα Πρωτοκόλλου, Κτήριο Διοίκησης Ι (Ισόγειο – Γραφείο 20) του Πανεπιστημίου Κρήτης, (Πανεπιστημιούπολη Βουτών Ηράκλειο Κρήτης). Οι προσφέροντες μπορούν να καταθέτουν την προσφορά τους στην ως άνω διεύθυνση προσωπικώς ή με εκπρόσωπό τους και ταχυδρομικώς.

Αναλυτικά τα είδη της προμήθειας, και οι ζητούμενες ποσότητες, καθώς και οι προδιαγραφές, αναφέρονται στο ΠΑΡΑΡΤΗΜΑ που ακολουθεί.

**Χρόνος παράδοσης : 56 ημέρες από την ανάρτηση της νομικής δέσμευσης.**

**Η παράδοση θα πραγματοποιηθεί στις κτιριακές εγκαταστάσεις του τμήματος Επιστήμης Υπολογιστών, του Πανεπιστημίου Κρήτης στην Πανεπιστημιούπολη Βουτών, στους χώρους που θα υποδειχθούν από το προσωπικό του Πανεπιστημίου Κρήτης, με ευθύνη και έξοδα του προμηθευτή.**

**Σε κάθε περίπτωση η οικονομική προσφορά, δεν θα πρέπει να υπερβαίνει την προϋπολογισμένη δαπάνη.**

**Η ανάθεση θα γίνει στην εταιρεία με την προσφορά που πληροί τις τεχνικές προδιαγραφές και έχει την πλέον συμφέρουσα από οικονομική άποψη προσφορά μόνο βάσει τιμής.**

Εναλλακτικές προσφορές καθώς και προσφορές που παρελήφθησαν εκπρόθεσμα δε θα γίνονται δεκτές.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ). Αν υπάρχει διόρθωση, προσθήκη κλπ. θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται ουδεμία αποζημίωση για δαπάνες σχετικές με τη συμμετοχή τους.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

### Ισχύς των προσφορών

Οι προσφορές ισχύουν και δεσμεύουν τους συμμετέχοντες στην πρόσκληση για **εκατόν είκοσι (120)** ημέρες από την επόμενη της καταληκτικής ημερομηνίας υποβολής προσφορών. Προσφορές που αναφέρουν μικρότερο χρόνο ισχύος απορρίπτονται ως απαράδεκτες.

Η ανακοίνωση επιλογής αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο ανάδοχο μόνο εφόσον αυτός την αποδεχθεί. Σε περίπτωση άρνησης του επιλεχθέντος, η ανάθεση γίνεται στον δεύτερο κατά σειρά επιλογής.

### Αξιολόγηση των προσφορών- ανάθεση

Το κριτήριο ανάθεσης είναι η πλέον συμφέρουσα από οικονομική άποψη προσφορά μόνο βάσει τιμής.

Σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων αναδόχων που μειοδότησαν, σύμφωνα με τα οριζόμενα στις διατάξεις του αρ. 90 του Ν. 4412/2016 (ΦΕΚ Α΄147).

Επιπλέον η Αναθέτουσα Αρχή, διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων. Οι συμμετέχοντες δεν έχουν καμιά οικονομική απαίτηση σε τέτοια περίπτωση.

Μετά τη κοινοποίηση της σχετικής απόφασης ανάθεσης, ο ανάδοχος που θα επιλεγεί, θα κληθεί να υπογράψει σχετική σύμβαση με το Πανεπιστήμιο Κρήτης προσκομίζοντας τα απαιτούμενα δικαιολογητικά προς απόδειξη της μη συνδρομής των λόγων αποκλεισμού από διαδικασίες σύναψης δημοσίων συμβάσεων των παρ.1 και 2 του άρθρου 73 του Ν.4412/2016, τα παρακάτω δικαιολογητικά:

α. **Απόσπασμα ποινικού μητρώου** *(Η υποχρέωση αφορά ιδίως: αα) στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.), τους διαχειριστές, ββ) στις περιπτώσεις ανωνύμων εταιρειών (Α.Ε.), τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου)*, **ή εναλλακτικά υπεύθυνη δήλωση που να δηλώνεται ότι δεν συντρέχουν οι λόγοι αποκλεισμού της παρ. 1, του άρθρου 73 του Ν.4412** *(εκ μέρους του οικονομικού φορέα σε περίπτωση φυσικού προσώπου ή σε περίπτωση νομικού προσώπου την υποβολή αυτής εκ μέρους του νομίμου εκπροσώπου)* .

β. **Φορολογική ενημερότητα**

γ. **Ασφαλιστική ενημερότητα** (άρθρο 80 παρ.2 του Ν.4412/2016)

### Πληρωμή

Η πληρωμή θα γίνει σε Ευρώ, βάσει του τιμολογίου του αναδόχου, στο οποίο θα αναγράφεται ο αριθμός πρωτοκόλλου της Σύμβασης, με την προσκόμιση των νομίμων παραστατικών και δικαιολογητικών που προβλέπονται από τις ισχύουσες διατάξεις κατά το χρόνο πληρωμής, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Από την πληρωμή παρακρατούνται οι ισχύουσες κάθε φορά νόμιμες κρατήσεις καθώς και φόρος εισοδήματος επί της καθαρής αξίας του τιμολογίου.

Γενικές πληροφορίες μπορούν να παίρνουν οι ενδιαφερόμενοι όλες τις εργάσιμες ημέρες και ώρες των Δημοσίων Υπηρεσιών από τα γραφεία του Τμήματος Προμηθειών – Κτήριο Διοίκησης Ι του Π.Κ στις Βούτες Ηρακλείου και στο τηλ. 2810393141 & email [smylona@uoc.gr](mailto:smylona@uoc.gr)

(Σ. Μυλωνά).

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |

Για επιπλέον **πληροφορίες τεχνικής φύσεως** οι ενδιαφερόμενοι μπορούν να απευθύνονται όλες τις εργάσιμες ημέρες από 08:00 έως 14:30, στο τηλ. 2810393127 (κ. Χ. Κυριακάκης).

**Ο Αντιπρύτανης Οικονομικών &Υποδομών**


**του Πανεπιστημίου Κρήτης**

**Καθηγητής Κωνσταντίνος Σπανουδάκης**

**ΠΑΡΑΡΤΗΜΑ**

**ΤΕΧΝΙΚΗ ΠΕΡΙΓΡΑΦΗ**


Το Πανεπιστήμιο Κρήτης προτίθεται να προχωρήσει στην προμήθεια και εγκατάσταση μιας αυτόματης πόρτας στη βόρεια είσοδο του κτηρίου του Τμήματος Επιστήμης Η/Υ που βρίσκεται απέναντι από θέσεις στάθμευσης και εύκολη πρόσβαση ΑΜΕΑ. Σήμερα στη θέση αυτή υπάρχει η πόρτα που φαίνεται στην ακόλουθη φωτογραφία:



Η νέα πόρτα θα έχει:

* 1 φύλλο συρόμενο πλάτους 1100mm,
* 1 φύλλο σταθερό πλάτους 1100mm,
* Σταθερά υαλοστάσια αριστερά και δεξιά της πόρτας με πλάτος 330mm έκαστο. (Συνολικά το άνοιγμα από τοίχο σε τοίχο είναι 2860mm)
* Ισχυρό μηχανισμό ισχύος έως 250watt,
* Ενισχυμένα προφίλ τύπου frame,
* Σύστημα κατά του πανικού και στα 2 φύλλα,
* Ηλεκτρονικά συστήματα ασφαλείας,
* Ελαστικά EPDM για την καλύτερη δυνατή στεγανοποίηση.


Σχηματικά η πόρτα θα είναι όπως στο παρακάτω σχέδιο:



Όπου: CL=220cm, FH=220cm, COW=110cm

Οι ακριβείς τελικές διαστάσεις θα μετρηθούν επιτόπου από τον ανάδοχο που θα έχει και την ευθύνη της πλήρους εγκατάστασης.

Τα βασικά τεχνικά χαρακτηριστικά είναι:



Αναλυτικά παρουσιάζονται στις επόμενες παραγράφους:

**Αυτοματισμός συρόμενης υαλόθυρας επαγγελματικής χρήσης.**

Ο αυτοματισμός θα είναι κατάλληλος για συρόμενη πόρτα, θα είναι βαρέως τύπου, εντατικής χρήσης, ισχύος έως 250watt, κατάλληλος για δίφυλλες πόρτες με βάρος έως 200 κιλά ανά φύλλο ή μονόφυλλες με βάρος έως 240 κιλά ανά φύλλο. Θα περιλαμβάνει:

* Καλαίσθητο κάλυμμα ανθεκτικού ντουραλουμινίου σε όλο το μήκος του αυτοματισμού, βαμμένο ηλεκτροστατικά σε χρώμα RAL όμοιο με αυτό των κουφωμάτων που ήδη υπάρχουν στο κτήριο.
* Κιβώτιο από ενισχυμένο ντουραλουμίνιο.
* Στιβαρό και αθόρυβο οδηγό πάνω κύλισης.
* Σετ ράουλων από Teflon με ρυθμιζόμενη μεταλλική βάση κατάλληλων για συνεχή κίνηση χωρίς θόρυβο.
* Σετ ιμάντα μετάδοσης κίνησης από το μοτέρ στα φύλλα με ατσάλινες ενισχύσεις.
* Control unit (σύστημα ελέγχου) πολλαπλών λειτουργιών με ενσωματωμένο μικροϋπολογιστή και μετασχηματιστή χαμηλού voltage.
* Ηλεκτροκινητήρα 24V κατάλληλο και ανθεκτικό σε αδιάκοπη λειτουργία.
* Μηχανισμό ανάρτησης των φύλλων (adaptors) στον πάνω οδηγό κύλισης.
* Σύστημα κάτω διεύθυνσης φύλλων (floor guide).
* Διακόπτη θέσεων για επιλογές χειρισμού των ραντάρ και των λοιπών λειτουργιών της πόρτας.

**Απαραίτητος Εξοπλισμός.**

(Α) Ραντάρ (τεμάχια 2) εξελιγμένου τύπου (διπλής ενέργειας) με:

* Ρυθμιζόμενη εμβέλεια ανίχνευσης/κίνησης για το άνοιγμα της πόρτας,
* Φωτοκουρτίνα υπερύθρων σε όλο το πλάτος της πόρτας για ασφάλεια έναντι ατυχήματος,
* Ρύθμιση ώστε να αγνοεί πλευρικές κινήσεις για αποφυγή της άσκοπης λειτουργίας.

(Τα ραντάρ αυτά είναι απαραίτητα βάσει του ΕΝ-16005 για την πλήρη κάλυψη του περάσματος)

(Β) Κιτ μπαταριών (12V) και ηλεκτρονικής πλακέτας εντολής ανοίγματος της πόρτας σε περίπτωση διακοπής ρεύματος.

(Γ) Ηλεκτρομηχανική κλειδαριά και σύστημα χειροκίνησης με ειδικό κλείδωμα των φύλλων από τον αυτοματισμό στο επάνω μέρος.

(Δ) Διακόπτης – κλειδί για την ηλεκτροκίνητη λειτουργία της πόρτας από έξω.

(Ε) Κεντρικό κλείδωμα του συρόμενου φύλλου με ομφαλό και τρία (3) κλειδιά για πρόσθετη ασφάλεια.

**Συρόμενο Φύλλο Πόρτας.**

Θα έχει στιβαρή κατασκευή και δέσιμο πλαισίου και θα αποτελείται από:

* Περιμετρικά προφίλ αλουμινίου, καλαίσθητα, τύπου frame, σε χρώμα RAL όμοιο με αυτό των κουφωμάτων που ήδη υπάρχουν στο κτήριο, με ενσωματωμένο μηχανισμό ώστε το φύλλο να μετατρέπεται σε ανοιγόμενο προς τα έξω (panic break out). To προφίλ αλουμινίου θα είναι ιδιαίτερα ενισχυμένο και ικανού πάχους ώστε να αντέχει σε ιδιαίτερα υψηλές ανομοπιέσεις.
* Ειδικά περιμετρικά στεγανοποιητικά ελαστικά EPDM για σφράγιση και αποφυγή απωλειών ενέργειας.
* Διάφανα κρύσταλλα triplex 5+5mm με ενδιάμεση μεμβράνη ασφαλείας έναντι ατυχήματος σε περίπτωση θραύσης.

**Σταθερό (συμμετρικό) Φύλλο Πόρτας.**

Θα έχει στιβαρή κατασκευή και δέσιμο πλαισίου και θα αποτελείται από:

* Περιμετρικά προφίλ αλουμινίου, καλαίσθητα, τύπου frame, σε χρώμα RAL όμοιο με αυτό των κουφωμάτων που ήδη υπάρχουν στο κτήριο, με ενσωματωμένο μηχανισμό ώστε το φύλλο να μετατρέπεται σε ανοιγόμενο προς τα έξω (panic break out). To προφίλ αλουμινίου θα είναι ιδιαίτερα ενισχυμένο και ικανού πάχους ώστε να αντέχει σε ιδιαίτερα υψηλές ανομοπιέσεις.
* Ειδικά περιμετρικά στεγανοποιητικά ελαστικά EPDM για σφράγιση και αποφυγή απωλειών ενέργειας.
* Διάφανα κρύσταλλα triplex 5+5mm με ενδιάμεση μεμβράνη ασφαλείας έναντι ατυχήματος σε περίπτωση θραύσης.

**Σύστημα κατά του πανικού.**

To σύστημα αυτό:

* Θα καλύπτει όλες τις απαιτήσεις για τοποθέτηση σε εξόδους πανικού
* Θα είναι πλήρως συμβατό με τη σχετική νομοθεσία και τις προδιαγραφές της Πυροσβεστικής Υπηρεσίας.
* Σε περίπτωση ανάγκης (πανικού) για εκκένωση από τον κλειστό χώρο θα επιτρέπει τη μετατροπή και των δύο φύλλων της πόρτας (σταθερό και συρόμενο) σε ανοιγόμενα προς τα έξω, απλώς με την ώθησή τους. Η απαιτούμενη δύναμη ώθησης θα είναι η προβλεπόμενη βάσει των ευρωπαϊκών κανονισμών.
* Θα μπορεί να λειτουργεί σε οποιαδήποτε θέση κι αν είναι το συρόμενο φύλλο της πόρτας (όχι μόνο όταν το συρόμενο φύλλο είναι κλειστό)
* Θα δίνει τη δυνατότητα στο σταθερό φύλλο -κατά την ώθησή του- να ανοίγει αυτόματα χωρίς δηλαδή χρήση οποιουδήποτε διακόπτη ή την απασφάλιση κάποιου σύρτη.
* Δεν θα επηρεάζει την κανονική λειτουργία της πόρτας ούτε θα μειώνει την αντιδιαρρηκτική της ασφάλεια.

**Γενικά.**

Στην παρούσα προμήθεια-εγκατάσταση στο τελικό κόστος περιλαμβάνονται τα παρακάτω:

* Αποξήλωση της πόρτας που υπάρχει σήμερα στο εν λόγω σημείο και απομάκρυνση όλων των υλικών σε κατάλληλο τελικό αποδέκτη (εκτός της Παν/πολης Βουτών). Σημειώνουμε ότι η σημερινή πόρτα δεν θα αποξηλωθεί πλήρως. Το κομμάτι που βρίσκεται στο πάνω μέρος θα κρατηθεί με τις απαραίτητες ενισχύσεις στη στήριξή του.
* Μεταφορά όλων των νεών ειδών στο σημείο εγκατάστασης.
* Προετοιμασία του σημείου (μετά την αποξήλωση της σημερινής πόρτας) ώστε να μπορεί να εγκατασταθεί η νέα πόρτα, περιλαμβάνεται δηλαδή η τοποθέτηση κατάλληλου πλαισίου από σιδηροδοκούς ορθογωνικής διατομής ώστε να στηρίξουν τη νέα πόρτα.
* Η ηλεκτρολογική παροχή από σημείο (πλησιέστερο κατάλληλο πίνακα) που θα υποδείξει η επίβλεψη.

Σε κάθε περίπτωση περιλαμβάνεται κάθε υλικό και μικροϋλικό απαραίτητο για την πλήρη θέση σε λειτουργία. Όλες οι εργασίες θα γίνονται σε συνεννόηση με την επίβλεψη ώστε να μην δημιουργούνται προβλήματα στη λειτουργία του κτηρίου. Επίσης, σε καμία περίπτωση δεν θα υπάρχουν θέματα ασφάλειας του κτηρίου καθώς πρόκειται για τελική πόρτα εξόδου που δεν μπορεί να μένει ανοικτή βραδινές ώρες.

Ο υποψήφιος ανάδοχος:

Οφείλει να επισκεφτεί τον χώρο για να έχει γνώση της πραγματικής κατάστασης. Υποβολή προσφοράς συνεπάγεται και αποδοχή όλων των όρων της παρούσας περιγραφής.

Εντός δύο εβδομάδων από την υπογραφή της σύμβασης οφείλει να παραδώσει αναλυτικό σχέδιο με τις ακριβείς διαστάσεις και με παρουσίαση των διαφόρων τεχνικών δεδομένων (στήριξη, καλωδιώσεις, κλπ). Τα τελικά σχέδια θα εγκριθούν από την επίβλεψη και στη συνέχεια ο ανάδοχος θα ολοκληρώσει πλήρως την εγκατάσταση εντός 8 εβδομάδων από την ημερομηνία έγκρισης.

**Κόστος.**

Το συνολικό κόστος για την προμήθεια-εγκατάσταση όπως περιγράφεται στην παρούσα τεχνική περιγραφή ανέρχεται στο ποσό των **12.000,00 € προ ΦΠΑ**, ήτοι 14.880,00 με ΦΠΑ.

**Εγγύηση καλής λειτουργίας.**

Θα δοθεί κατ’ ελάχιστον εγγύηση **12 μηνών**.